Diari Oficial de la Generalitat Valenciana


Sumari del DOGV 4411, del 03-01-2003 (2002/14517)

ORDE de 16 de desembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a oficina comarcal agrària, el dret de propietat que es té sobre l'immoble de 395,83 m² de superfície, situat a la urbanització Rajoletes, núm. 65, entre a l'avinguda de Mutxamel i el carrer Maigmona, de Santa Joan d'Alacant (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4411

Data del DOGV
:   03-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14702


Data del document
:   16-12-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Sant Joan d'Alacant
    * propietat immobiliària
    * cultura regional

ORDRE de 16 de desembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a oficina comarcal agrària, el dret de propietat que es té sobre l'immoble de 395,83 m² de superfície, situat a la urbanització Rajoletes, núm. 65, entre a l'avinguda de Mutxamel i el carrer Maigmona, de Santa Joan d'Alacant (Alacant). [2002/14636]
  
Mitjançant escriptura pública d'acceptació de cessió atorgada davant del notari de València, el senyor Francisco Sapena Davo, el dia 31 d'octubre de 2002, la Generalitat Valenciana va adquirir el dret de propietat sobre l'immoble de 385,83 m² de superfície situat a la urbanització Rajoletes, núm. 65, entre l'avinguda de Mutxamel i el carrer Maigmona de Sant Joan d'Alacant (Alacant), que consta en l'Inventari General de Béns i Drets de la Generalitat Valenciana amb el codi A02/03/119/0012 com a bé patrimonial.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria d'Agricultura, Pesca i Alimentació ha sol·licitat l'afectació de l'immoble assenyalat, per a ser destinat a oficina comarcal agrària.
  
En virtut de tot això, i d'acord amb el que disposen els articles 61 i 63 del text legal mencionat
  
ORDENE
  
Primer
  
Afectar al domini públic de la Generalitat Valenciana, per a ser destinat a oficina comarcal agrària, el dret de propietat que es té sobre l'immoble situat a la urbanització Rajoletes, núm. 65, entre l'avinguda de Mutxamel i el carrer Maigmona, de Sant Joan d'Alacant (Alacant), local de 395,83 m² de superfície, amb 3 plantes, soterrani, planta baixa i planta alta, que consta en l'Inventari General de Béns i Drets de la Generalitat Valenciana amb el codi A02/03/119/0012 i confronta: per davant, vial interior; dreta, bloc 4; esquerra, bloc 5, i fons zona comuna.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria d'Agricultura, Pesca i Alimentació l'exercici de les competències demanials sobre ell, inclosa l'administració i conservació.
  
Tercer
  
Que la Conselleria d'Agricultura, Pesca i Alimentació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 16 de desembre de 2002
  
El conseller d'Economia, Hisenda i Ocupació